|  |  |  |
| --- | --- | --- |
| ที่ มท ๐๘20.2/ว  |   | กระทรวงมหาดไทยถนนอัษฎางค์ เขตพระนคร กทม. 10200 |

#  สิงหาคม 2563

เรื่อง ผลการคัดเลือกจังหวัดที่มีการจัดการขยะมูลฝอยชุมชน “จังหวัดสะอาด” ระดับประเทศ

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ด่วนที่สุด ที่ มท 0810.5/ว 7725 ลงวันที่ 28 ธันวาคม 2561

 2. หนังสือกระทรวงมหาดไทย ด่วนที่สุด ที่ มท 0820.2/ว 3896 ลงวันที่ 28 มิถุนายน 2562

สิ่งที่ส่งมาด้วย ประกาศกระทรวงมหาดไทย เรื่อง ผลการคัดเลือกจังหวัดที่มีการจัดการขยะมูลฝอยชุมชน “จังหวัดสะอาด” ระดับประเทศ จำนวน 1 ฉบับ

 ตามที่กระทรวงมหาดไทยได้แจ้งให้จังหวัดดำเนินการจัดประกวดการจัดการขยะมูลฝอยชุมชน “จังหวัดสะอาด” ระดับจังหวัด และให้จัดทำผลงานการจัดการขยะมูลฝอยชุมชนของจังหวัด ส่งให้กรมส่งเสริมการปกครองท้องถิ่นพิจารณาประเมินผลและคัดเลือกผลงาน เพื่อรับรางวัลจังหวัดที่มีการจัดการขยะมูลฝอยชุมชน “จังหวัดสะอาด” ระดับประเทศ ประจำปี พ.ศ. 2562 ความละเอียดแจ้งแล้ว นั้น

กระทรวงมหาดไทย ขอเรียนว่า คณะกรรมการประกวดการจัดการขยะมูลฝอยชุมชน
“จังหวัดสะอาด” ประจำปี พ.ศ. 2562 ได้พิจารณาคัดเลือกจังหวัดที่มีการจัดการขยะมูลฝอยชุมชน “จังหวัดสะอาด” ระดับประเทศ ประจำปี พ.ศ. 2562 เรียบร้อยแล้ว เพื่อเป็นการสร้างขวัญและกำลังใจ พร้อมเชิดชูเกียรติ
ผู้ที่เกี่ยวข้องในการขับเคลื่อนกิจกรรมการจัดการขยะมูลฝอยชุมชน “จังหวัดสะอาด” ได้กำหนดให้มีพิธีมอบรางวัลการจัดการขยะมูลฝอยชุมชน “จังหวัดสะอาด” ประจำปี พ.ศ. 2562 ให้แก่จังหวัดที่มีการจัดการขยะมูลฝอยชุมชน “จังหวัดสะอาด” ระดับประเทศ ในวันจันทร์ที่ 14 กันยายน 2563 เวลา 09.00 น. ณ สโมสรทหารบก (วิภาวดี) สำหรับรายละเอียดการจัดงานจะแจ้งให้ทราบอีกครั้ง รายละเอียดปรากฏตามสิ่งที่ส่งมาด้วย

 จึงเรียนมาเพื่อทราบ

ขอแสดงความนับถือ

 (นายฉัตรชัย พรหมเลิศ)
 ปลัดกระทรวงมหาดไทย

กรมส่งเสริมการปกครองท้องถิ่น
กองสิ่งแวดล้อมท้องถิ่น
โทร. ๐ ๒๒๔๑ ๙๐๐๐ ต่อ 2112
โทรสาร 0 2241 9000 ต่อ 2113
ผู้ประสานงาน : นายภูมิ ปฏิสันถาวร โทร. 09 1404 2211

|  |  |  |
| --- | --- | --- |
|   |   |   |

**ประกาศกระทรวงมหาดไทย
เรื่อง ผลการคัดเลือกจังหวัดที่มีการจัดการขยะมูลฝอยชุมชน “จังหวัดสะอาด” ระดับประเทศ**

**............................................................................................**

 ตามที่กระทรวงมหาดไทยได้แจ้งให้จังหวัดดำเนินการจัดประกวดการจัดการขยะมูลฝอยชุมชน “จังหวัดสะอาด” ระดับจังหวัด และกระทรวงมหาดไทยดำเนินการประกวดจังหวัดสะอาดในระดับประเทศ โดยมีวัตถุประสงค์เพื่อติดตามและประเมินผลการปฏิบัติงานด้านการจัดการขยะมูลฝอยชุมชน
“จังหวัดสะอาด” ประจำปี พ.ศ. 2562 เพื่อเป็นการสร้างขวัญและกำลังใจ พร้อมเชิดชูเกียรติให้แก่จังหวัดที่มีการจัดการขยะมูลฝอยชุมชน “จังหวัดสะอาด” ประจำปี พ.ศ. 2562 นั้น

 บัดนี้ คณะกรรมการประกวดการจัดการขยะมูลฝอยชุมชน “จังหวัดสะอาด” ประจำปี พ.ศ. 2562 ได้พิจารณาคัดเลือกจังหวัดที่มีการจัดการขยะมูลฝอยชุมชน “จังหวัดสะอาด” ระดับประเทศ เรียบร้อยแล้ว
ซึ่งมีผลการคัดเลือก ดังนี้

1. ระดับกลุ่มจังหวัดขนาดใหญ่

รางวัลชนะเลิศ จังหวัดอุดรธานี

รางวัลรองชนะเลิศอันดับที่ 1 จังหวัดลพบุรี

รางวัลรองชนะเลิศอันดับที่ 2 จังหวัดชัยภูมิ

รางวัลชมเชย จังหวัดอุบลราชธานี

รางวัลชมเชย จังหวัดศรีสะเกษ

2. ระดับกลุ่มจังหวัดขนาดกลาง

รางวัลชนะเลิศ จังหวัดเลย

รางวัลรองชนะเลิศอันดับที่ 1 จังหวัดจันทบุรี

รางวัลรองชนะเลิศอันดับที่ 2 จังหวัดยโสธร

รางวัลชมเชย จังหวัดพิจิตร

รางวัลชมเชย จังหวัดพิษณุโลก

3. ระดับกลุ่มจังหวัดขนาดเล็ก

รางวัลชนะเลิศ จังหวัดลำพูน

รางวัลรองชนะเลิศอันดับที่ 1 จังหวัดอ่างทอง

รางวัลรองชนะเลิศอันดับที่ 2 จังหวัดบึงกาฬ

รางวัลชมเชย จังหวัดสิงห์บุรี

รางวัลชมเชย จังหวัดอุทัยธานี

ประกาศ ณ วันที่ สิงหาคม พ.ศ. 2563

ร.ปมท. ...................................

อสถ. ......................................

ร.อสถ. ...................................
ผอ.กสว. ................................
ผอ.กง.สว.. ............................

หน.ฝ. ....................................

(นายฉัตรชัย พรหมเลิศ)

ปลัดกระทรวงมหาดไทย